Iwagreifands in da Gschicht

Unta Iwagreifends in da Gschicht san Theman untabrocht, de wos in da Gschicht iwa mearare Joahundat oda goa Joatausnd iwagreifn. Jo de se sogoa af merare Eadteu easchtrekan. So wia de Gschicht vom Gejd, de Gschicht vo de Schriftn, de Gschicht vo de Schprochfamülin, es Befestigungswesn, de Gschicht vo da Seefoat, de Reitavöka, de Gschicht vo de Bauhna und nu meara.
Gschicht vom Göd.
In da Gschichtn vom Gejd wiad de Entwücklung vom Tauschhaundl, iwas Nutzgöd, Primitivgöd de Gödmünzn, s Papiagöd , dem Notgöd bis za de Regioneugöda bschrim. Es wead owa aa iwa de Gödföschareian gschrim, des schau seit da Eafindung vo de Gödmünzn gem hod.
Gschicht vo de Schriftn.
In da Gchicht vo de Schriftn wiad de Entwücklung vo de easchtn Earinnarungsafzeichnungan, de Tonmarkn, Piktogramm, Indus Schrift, Keuschrift, Hieroglyphn, Oidamerikanische Schriftsystem, em Alphabet bis za de Schriftn vo Heid afzoagt.
Es ghean owa a de binäan Zoih eina, de ma via de faschidanan Programmiaschprochn braucht.
Gschicht vo de Schprochfamülin.
Es gibt oanige große Schprochfamülin, owa aa Kloanane. Es gibt owa aa Schprochn za de ma sogt, das autochton wan, do se mid koana aundan Schproch a Vawaundschoft hom, wia des Baskische. Vo de klonan Schprochn schteabn jeds Joa oanige aus. Weu neamt mea do is, deas vasteht. Do gehts owa aa um scho ausgschtuabane Schprochn de oamoi wichti Woan, wia des Hethitische,
Indoeiropäische Schprochfamüli.
 
In de Beiträg wead ned nua de Schprochfamüli bschrim, sundan a wias za de Protoindoeiropäa kema is. Vo wos vamuatli uaschpringli heakema san und wia S se ausbroat hom. Zeascht vamuatli eascht in Dialekt, de daun za vawaundte Schprochn wuan san. Mid da zuanehmandn Entfeanung, da Iwalogarung vo da Vuabvökarung und da Eibindung vo Begriff aus denen eanane Schprochn und in da Zeit vo Joahtausande hom se de Schprochn wida in eigane Schprochfamülien wia de romanischn Schprochn afteit. Es soin owa a de scho ausgschtuamna Schprochfamülien bschriebn wean, wia zan Beischpü de Anatoloischn, Thrakischn oda de Tocharischn Schprochn.
Befestigungswesn.
In de Gschichtn iwa de Befestigungswesn wean vo de Eadweak, iwa de Vahau, Gwoxane Vateidigungsaulogn, Buagn und Feschtungan, oanige Alogn bschribm.
Gschicht vo da Seefoaht.
Do gehts vo de easchtn Foatn mid de Oabaam in da Stoazeit, iwa de Binnenschiffoaht in da Bronzezeit, za de Phönizia, Griechn, Rema bis za de "Wandaln" und de "Waräga" und "Kosakn". Iwa de Schiff vo Venedig, "Genua" und vo de Osmanen. Owa a iwa de Entdeckungsroasn und a de Kriagsschiff bis Heid.
De Reitavöka.
In da Gschicht iwa de Reitavöka gehds um de untagaungan Vöka, de wos mid eanane Ressa se rosch ausbroat hom, eanane Nochboan iwafoin hom, owa a meist wida boid vaschwundn san und oftmois vo an aundan Reitavoik bsiagd wuan san. Des geht mid de Kimmerier au und mid de Skythn weida. Des woan a de Alanen, Sarmatn, Roxolanen, Xiongnu. Spada san daun nu de Hunnen, Buigarn, Awaren, Tiakn bis za de Mongoin und Araba dazuakema.
Gschicht vo de Bauhna.
Do wead de Gschicht vo de Bauhna afzogt. Vo de easchnd Gloasschpuan bei de Griachn und Rema, iwa de Beagweaksbauhna za de Roßbauhna. De easchtn Tramways, de Schtrossnbauhna und Omnibus. Und aa iwa de Eisnbauhna, agfangt vo da Rocket vom Stephenson bis za de modeanan Zig.